Steval Pumas seek another win against Lions - 27 April 2017 - Pumas Rugby Union
Hennie Skorbinski runs onto the field at KaNyamazane Rugby Stadium this Saturday as Captain for the 2nd week of the SuperSport Rugby Challenge against the Xerox Golden Lions at 3pm. Photo: Johan Rynners
The Mpumalanga side will have home ground advantage this time, hosting the Xerox Golden Lions at Kanyamazane Stadium on Saturday. Steval Pumas fans were delighted when the side ran out 31-23 victors against the Vodacom Blue Bulls in this past weekend’s encounter at Loftus Versfeld.
Steval Pumas honger vir oorwinning teen Leeus
Na ‘n puik vertoning in die SuperSport Rugby Uitdagingswedstryd teen die Vodacom-Blou Bulle, sal alle oë op die Steval Pumas wees om nog ‘n oorwinning in te palm, hierdie keer teen die Xerox Goue Leeus.
Die Mpumalanga-span sal dié keer die voordeel geniet om op hulle tuisveld te speel, wanneer hulle Saterdag op Kanyamazane-stadion teen die Xerox Goue Leeus te staan sal kom.
Steval Pumas-aanhangers was verheug toe die span die naweek die Vodacom-Blou Bulle geklop het op Loftus Versfeld met ‘n 31-23 oorwinning.
Hoewel die oorwinning tans soet is, het Brent Janse van Rensburg, afrigter van Steval Pumas, gesê daar sal van die span verwag word om ekstra moeite te doen om die Xerox Goue Leeus se opwindende bal-in-hand-benadering teen te werk.
“Soos altyd, gaan die Leeus ‘n span wees wat baie lewe in die spel sal blaas en die opposisie goed besig hou. Hulle het ‘n bal-in-hand-benadering, spelers met baie goeie vaardighede, baie goeie besluitneming en goeie aangee in die kontak situasie. Wat verdediging aanbetref, het ons vandeesweek ons werk vir ons uitgeknip,” het Janse van Rensburg gesê.
Dié week se wedstryd sal ‘n geval wees van die Steval Pumas wat op die dag moet arriveer en bereid sal wees om harder as hulle teenstanders te werk. Janse van Rensburg beskryf dit as “‘n spel van werketiek.”
“Ons het in die laaste wedstryd baie verdedig en dit is belangrik dat ons hierdie week ‘n bietjie meer balans moet kry. Ons moet daarop fokus om die bal te hou wanneer ons aanval. Ons het sewe hanterings foute in die laaste wedstryd gehad, een bal verloor by die afbreekpunt en het die bal drie keer oor die kantlyn verloor. Dus moet ons seker maak dat wanneer ons die bal het, ons daarna sal omsien,” het Janse van Rensburg gesê.
Nog ‘n belangrike fokusarea vir hierdie week sal wees om ‘n stabiele platform te skep vir met die skrum en te verseker dat spelers meer wydte kry tydens verdediging.
“Ons moet hulle hanteer op die verdediging en hier ons moet regtig goeie wydte en struktuur hê. Ons moet vandeesweek ons verdedigings stelsel effektief en doeltreffend uitvoer sodat ons nie onsself oorwerk om hulle in toom te hou nie,” het Janse van Rensburg gesê.
Die enigste verandering in die span dié week is die insluiting van Ryan Nell, wat Deon Helberg in die nommer 21-trui sal vervang.
Die wedstryd teen die Xerox Goue Leeus begin om 15:00. Hou ‘n ogie op die Steval Pumas se Facebook-bladsy asook Twitter vir lewendige opdatering van die puntetelling.